PMIndiaData/PMIndiaSum huggingface dataset:
அசாம் மாநிலத்தின் சில பகுதிகளில் ஏற்பட்டுள்ள வெள்ள பாதிப்பின் நிலவரம் குறித்து மாநில முதல்வரிடம் பிரதமர் பேச்சு

அசாம் மாநிலத்தின் ஒரு சில பகுதிகளில் ஏற்பட்டுள்ள வெள்ள பாதிப்பின் நிலவரம் தொடர்பாக மாநில முதல்வர் திரு ஹிமந்தா பிஸ்வா சர்மாவுடன் பிரதமர் திரு நரேந்திர மோடி பேசியுள்ளார். நிலைமையைக் கட்டுக்குள் கொண்டுவர மத்திய அரசு தேவையான அனைத்து உதவிகளையும் வழங்கும் என்று பிரதமர் உறுதி அளித்தார். பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது: “அசாம் முதல்வர் திரு ஹிமந்தா பிஸ்வா சர்மாவுடன் பேசி, மாநிலத்தின் சில பகுதிகளில் ஏற்பட்டுள்ள வெள்ள பாதிப்பு நிலவரம் குறித்து கேட்டறிந்தேன். நிலைமையைக் கட்டுப்படுத்தத் தேவையான அனைத்து உதவிகளையும் மத்திய அரசு வழங்கும் என்று உறுதி அளித்தேன். பாதிக்கப்பட்ட பகுதிகளில் வசிப்பவர்களின் பாதுகாப்பு மற்றும் நலனிற்காக பிரார்த்தனை செய்கிறேன்.”
அமெரிக்காவின் முன்னாள் அதிபர் ஜார்ஜ் ஹெச்.டபுள்யூ. புஷ் மறைவுக்கு பிரதமர் இரங்கல்

அமெரிக்காவின் முன்னாள் அதிபர் ஜார்ஜ் ஹெச்.டபுள்யூ. புஷ் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார். அமெரிக்காவின் முன்னாள் அதிபர் ஜார்ஜ் ஹெச்.டபுள்யூ. புஷ் மறைவால் வாடும் அவரது குடும்பத்தினருக்கும், அமெரிக்க மக்களுக்கும் ஆழ்ந்த இரங்கலை தெரிவிப்பதாக பிரதமர் தமது இரங்கல் செய்தியில் குறிப்பிட்டுள்ளார். மறைந்த புஷ் நெருக்கடியான காலத்தில் சிறந்த தலைவராக இருந்தவர் என்றும் பிரதமர் கூறியிருக்கிறார். மறைந்த முன்னாள் அதிபர் ஜார்ஜ் ஹெச்.டபுள்யூ. புஷ் இந்திய- அமெரிக்க உறவில் மிகுந்த ஆர்வம் கொண்டிருந்தார். அவரது மறைவால் மிகச்சிறந்த நண்பரை இழந்து விட்டோம். அவரது ஆன்மா சாந்தியடையட்டும் என்று பிரதமர் மேலும் கூறியிருக்கிறார்.
வேலை உருவாக்கத்திற்கும் கட்டமைப்பிற்கும் பெரும் ஊக்குவிப்பு; நேரடி அந்நிய முதலீட்டுக் கொள்கையில் தீவிரமான மாற்றங்கள்; பெரும்பாலான துறைகள் நேரடி அந்நிய முதலீட்டிற்கு தடையில்லா பாதை

இந்தியாவில் வேலைவாய்ப்பு மற்றும் வேலை உருவாக்கத்திற்கு பெரும் ஊக்கமளிக்கும் நோக்கத்துடன் மத்திய அரசு இன்று நேரடி அந்நிய முதலீட்டு முறையை மிகத் தீவிரமான வகையில் தளர்த்தியுள்ளது. பிரதமர் திரு. நரேந்திர மோடி அவர்கள் தலைமையில் நடைபெற்ற உயர்மட்டக் குழுவின் கூட்ட்த்தில் இந்த முடிவு மேற்கொள்ளப்பட்டது. இது 2015ஆம் ஆண்டு நவம்பரில் அறிவிக்கப்பட்ட தீவிரமான மாற்றங்களுக்குப் பிறகு மேற்கொள்ளப்படும் இரண்டாவது மிகப்பெரும் சீர்திருத்தமாகும். மிகச் சிறியதொரு எதிர்முறைப் பட்டியலைத் தவிர்த்து பெரும்பாலான துறைகள் இப்போது மிக எளிதான அனுமதி வழங்கும் முறைக்கு கொண்டு வரப்பட்டுள்ளன. இந்த மாற்றங்களைத் தொடர்ந்து நேரடி அந்நிய முதலீட்டில் உலகத்திலேயே மிக வெளிப்படையான பொருளாதாரத்தைக் கொண்ட நாடாக இந்தியா மாறியுள்ளது.
அகமதாபாத் மருத்துமனை தீ விபத்தில் ஏற்பட்ட உயிரிழப்புக்கு பிரதமர் இரங்கல்

அகமதாபாத் மருத்துவமனையில் நேரிட்ட தீ விபத்தில் ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார். பிரதமர் பகிர்ந்துள்ள ட்விட்டர் பதிவில், “அகமதாபாத் மருத்துவமனையில் ஏற்பட்ட தீ விபத்தை அறிந்து துயருற்றேன். விபத்தில் இறந்தவர்களின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய வேண்டும். தற்போதைய நிலவரம் குறித்து குஜராத் முதல்வர் திரு விஜய் ரூபானியுடனும், அகமதாபாத் நகர மேயர் திருமதி பிஜால்பென் படேலுடனும் பேசினேன். அரசு நிர்வாகம், பாதிக்கப்பட்டவர்களுக்கு அனைத்து உதவிகளையும் வழங்கி வருகிறது” என்று கூறியுள்ளார்.
காலடி கிராமத்தில் உள்ள ஸ்ரீ ஆதி சங்கரர் ஜென்ம பூமி க்ஷேத்திரத்தில் பிரதமர் வழிபாடு

காலடி கிராமத்தில் உள்ள ஸ்ரீ ஆதி சங்கரர் ஜென்ம பூமி க்ஷேத்திரத்தில் பிரதமர் திரு நரேந்திர மோடி வழிபட்டார். பிரதமர் மோடி தனது ட்விட்டர் பதிவில், “ஸ்ரீ ஆதி சங்கரர் ஜென்ம பூமி க்ஷேத்திரத்தில் வழிபாடு செய்ததை பெரும் பாக்கியமாகவும், ஆசிர்வாதமாகவும் கருதுகிறேன். நமது கலாச்சார பாதுகாப்பு தொடர்பான ஆதி சங்கராச்சாரியாரின் பெரும் பங்களிப்பிற்காக எதிர்கால சந்ததியினர் கடமைப்பட்டிருப்பார்கள்” என்று தெரிவித்துள்ளார். கொச்சியில் உள்ள ஸ்ரீ காஞ்சி காமகோடி பீடத்திற்கு இன்று பிரதமர் நரேந்திர மோடி சென்று வழிபட்டார்.
வாரணாசி நாடாளுமன்றத் தொகுதியின் கிராமத் தலைவர்களுடன் பிரதமர் உரையாடினார்

வாரணாசி நாடாளுமன்றத் தொகுதியை சேர்ந்த கிராமத் தலைவர்களை பிரதமர் திரு. நரேந்திர மோடி இன்று தமது இல்லத்தில் சந்தித்து பேசினார். இந்த உரையாடலின் போது, கிராம தலைவர்கள் குழந்தைகள் பள்ளிக்கு தொடர்ந்து வருவதையும், மதிய உணவின் தரத்தையும் உறுதிப்படுத்த வேண்டும் என்று பிரதமர் வலியுறுத்தினார். மேலும், தங்கள் கிராமங்களை அவர்கள் தூய்மையாக வைத்திருக்க வேண்டும் என்று கேட்டுக்கொண்டார். குழந்தைகளில் ஆண் குழந்தை, பெண் குழந்தை என்ற வேறுபாட்டை முழுமையாக ஒழிக்க வேண்டும் என்றும் பிரதமர் கூறினார்.
வளர்ந்த நாடுகள்  மாநாட்டில் (ஜி-4)பிரதமரின் தொடக்க உரை

மேதகு அதிபர் டில்மா ரூசுஃப் அவர்களே மேதகு வேந்தர் ஏஞ்சலா மெர்க்கெல் அவர்களே மேதகு பிரதம மந்திரி ஷின்ஷோ ஆபே அவர்களே இம்மாநாட்டுக்கு வருகை தந்திருக்கும் உறுப்பினர்களே, உங்கள் அனைவரையும் வரவேற்பதில் பெருமகிழ்ச்சி கொள்கிறேன். ஒரு சனிக்கிழமை காலையில், இத்தனை விரைவாக இம்மாநாட்டில் கலந்து கொள்ளும் உங்களுக்கு என் வாழ்த்துக்கள். குறிப்பாக, நியூயார்க் நகருக்கு இப்போதுதான் வந்திறங்கி, இம்மாநாட்டில் உடனடியாக கலந்து கொண்டுள்ள பிரதமர் ஆபே அவர்களுக்கு என் பிரத்யேகமான நன்றிகள். ஐக்கிய நாடுகள் சபையின் பாதுகாப்புக் குழுவை சீர்திருத்துவது, பல ஆண்டுகளாகவே விவாதத்தில் இருந்தாலும், எவ்விதமான முன்னேற்றமும் இது வரை ஏற்படவில்லை. நான்கு வளர்ந்த நாடுகளின் குழு நம்மை பிணைக்கும், உலக வளம் மற்றும் அமைதி, பன்முகத்தன்மை, உலக பொறுப்புகளை ஏற்றுக் கொள்ளும் தன்மை ஆகியவற்றோடு 2004ம் ஆண்டு இது தொடர்பாக கூடி, விவாதித்தது. பத்தாண்டுகள் கழித்து, அந்த நாடுகளின் தலைவர்களாகிய நாம் மீண்டும் கூடுவதில் எனக்கு உளபூர்வமான மகிழ்ச்சி. ஐநா சபையின் 70வது ஆண்டு தொடங்கியபோது நான் எழுதிய கடிதத்தில் குறிப்பிட்டுள்ளபடி, ஐக்கிய நாடுகள் உருவான சமயத்தில் இருந்த உலகம் இன்று அடியோடு மாறி விட்டது. உறுப்பு நாடுகளின் எண்ணிக்கை நான்கு மடங்காகி விட்டது. உலக அமைதிக்கான அச்சுறுத்தல், ஊகிக்க முடியாததாகவும், வகைப்படுத்த முடியாததாகவும், சிக்கலானதாகவும் மாறியுள்ளது. ஆனால் நமது வாழ்வு உலகளாவிய வகையில் மாறியுள்ளது. அதே நேரத்தில் நமது சிக்கல்களும் அதிகரித்து வருகிறது. நாம் தகவல் தொழில்நுட்ப காலகட்டத்தில் வாழ்ந்து வருகிறோம். பொருளாதார வேறுபாடுகளும், பொருளாதார சக்தியும் உலகப் பொருளாதாரத்தையும் வளர்ச்சியையும் மாற்றி அமைத்துள்ளன. வளர்ந்து வரும் மக்கள்தொகை, நகரங்களுக்கு இடம் பெயர்தல் ஆகியவை புதிய சவால்களாக உருவெடுத்து வருகின்றன. அதே நேரத்தில் இணைய உலகம் பல்வேறு புதிய வாய்ப்புகளையும், சவால்களையும் உருவாக்கி உள்ளது. ஆனாலும் கூட, நமது அமைப்புகள், அணுகுமுறைகள், கண்ணோட்டம் ஆகியவை, கடந்து வந்த நூற்றாண்டை பிரதிபலிக்கிறதே தவிர, நாம் வாழும் நூற்றாண்டை பிரதிபலிக்கவில்லை. இது குறிப்பாக ஐக்கிய நாடுகள் அவையின் பாதுகாப்புக் குழுவுக்கு நன்கு பொருந்தும். ஒரு குறிப்பிட்ட வரையறைக்குள், இச்சீர்திருத்தத்தை செய்து முடிக்க வேண்டியது இன்றைய அவசரத் தேவையாக மாறியுள்ளது. பாதுகாப்பு குழு என்பது, உலகின் பெரிய ஜனநாயக நாடுகளை, பொருளாதாரத்தில் முன்னிறிய நாடுகளை, மற்றும் அனைத்து கண்டங்களிலும் உள்ள நாடுகளையும் உள்ளடக்கியதாக இருக்க வேண்டும். அந்த மாற்றம், 21ம் நூற்றாண்டை எதிர்கொள்வதிலும், அனைத்து நாடுகளையும் பிரதிநிதித்துவப் படுத்துவதிலும் சிறந்த பங்கு வகிக்கும். பல ஆண்டுகளுக்குப் பிறகு நாம் தற்போது மாற்றத்தை காண முடிகிறது. ஐக்கிய நாடுகள் அவையின் 69வது கூட்டம், எழுத்துபூர்வமான விவாதங்களை முன்னெடுக்க முனைந்துள்ளது. திரு சாம் குடேசா மற்றும் தூதர் ராட்ரே அவர்களின் முயற்சியால்தான் இது சாத்தியமாகியுள்ளது. இது முதல் முயற்சியே ஆகும். நாம் இம்முயற்சி வெற்றி பெறுவதற்கு, 70வது கூட்டத்தில் நடவடிக்கை எடுக்க வேண்டும். நமது இன்றைய கூட்டம், இந்த நடவடிக்கைக்கான பாதையில் ஒரு முக்கிய அடிக்கல்லாக அமையும் என்று எனக்கு நம்பிக்கை உண்டு. •••••
இந்தியா அஷ்காபட் ஒப்பந்தத்தை ஏற்கும்

பிரதமர் திரு. நரேந்திர மோடி தலைமையில் கூடிய மத்திய அமைச்சரவை மத்திய ஆசிய பகுதிக்கும் பாரசீக வளைகுடா பகுதிக்கும் இடையே சரக்குகளை எடுத்துச் செல்வதற்கு உதவும் சர்வதேச போக்குவரத்து மற்றும் எல்லை கடப்பதற்கான வழிப்பாதையான அஷ்காபட் ஒப்பந்தத்தை ஏற்பதற்கான தனது ஒப்புதலை அளித்தது. ஒமன், ஈரான், துர்க்மினிஸ்தான், உஸ்பெகிஸ்தான் ஆகிய நாடுகள் இந்த அஷ்காபட் ஒப்பந்தத்தின் நிறுவன உறுப்புநாடுகள் ஆகும். பின்னர் கஜகிஸ்தான் நாடும் இந்த ஒப்பந்தத்தில் இணைந்து கொண்டது. இந்த ஒப்பந்தத்தை ஏற்பதன் மூலம் யூரேஷியா பகுதியுடன் வர்த்தக மற்றும் வணிகத் தொடர்புகளை உருவாக்கிக் கொள்ள உதவும் வகையில் தற்போது செயல்பட்டு வரும் போக்குவரத்து மற்றும் எல்லைகடப்பதற்கான ஏற்பாடுகளை இந்தியா பயன்படுத்திக் கொள்ள முடியும். மேம்படுத்தப்பட்ட தொடர்புக்கான சர்வதேச வடக்கு-தெற்கு போக்குவரத்து வழிப்பாதையை அமல்படுத்துவதற்கான நமது முயற்சிகளுடன் இந்த ஏற்பாடு ஒத்திசைவு கொண்டதாகவும் அமையும். தற்போது இந்த ஒப்பந்தத்தின் பாதுகாவல் நாடாக இருக்கும் துர்க்மினிஸ்தானிடம் அஷ்காபட் ஒப்பந்தத்தினை ஏற்பது என்ற இந்தியாவின் நோக்கம் தெரிவிக்கப்படும். இந்த ஒப்பந்தத்தின் நிறுவன உறுப்பினர்களின் ஒப்புதலுக்குப் பிறகு இந்தியாவும் அதன் ஒரு பகுதியாக மாறும்.
வால்மீகி ஜெயந்தியை முன்னிட்டு மகரிஷி வால்மீகிக்கு பிரதமர் மரியாதை செலுத்தினார்

வால்மீகி ஜெயந்தியை முன்னிட்டு மகரிஷி வால்மீகிக்கு பிரதமர் திரு.நரேந்திர மோடி மரியாதை செலுத்தினார். அவர் வெளியிட்டுள்ள சுட்டுரைச் செய்தியில்; “வால்மீகி ஜெயந்தி நன்னாளில் மகரிஷி வால்மீகிக்கு எனது மரியாதையை செலுத்துகிறேன். நமது வளமான பாரம்பரியம் மற்றும் ஒளிமயமான கலாச்சாரத்தை மேம்படுத்துவதற்கான அவரது பங்களிப்பை நாம் நினைவு கூர்வோம். சமூக அதிகாரமளித்தலுக்கான அவரது முயற்சிகள் நமக்கு எப்போதும் ஊக்கமளிக்கும்” என்று தெரிவித்துள்ளார்.
கால்நடை பராமரிப்பு, பால் பொருட்கள் மற்றும் மீன் வளத்துறையில் ஒத்துழைப்புக்காக இங்கிலாந்து மற்றும் வடக்கு அயர்லாந்துடன் செய்து கொண்ட புரிந்துணர்வு ஒப்பந்தம் பற்றி அமைச்சரவை கூட்டத்தில் விவரிக்கப்பட்டது

பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் இங்கிலாந்து மற்றும் வடக்கு அயர்லாந்து ஆகிய நாடுகளுடன் கால்நடை பராமரிப்பு, பால் பொருட்கள் மற்றும் மீன்வளத் துறை ஆகியவற்றில் ஒத்துழைப்புக்காக செய்து கொள்ளப்பட்ட புரிந்துணர்வு ஒப்பந்தம் குறித்து விவரிக்கப்பட்டது. இந்த புரிந்துணர்வு ஒப்பதம் 17.04.2018 அன்று கையெழுத்தானது. இந்தியக் கால்நடைகள் மற்றும் மீன்வளத்தின் உற்பத்தி மற்றும் உற்பத்தி திறனை அதிகரிக்கச் செய்வதற்காக கால்நடை பராமரிப்பு, பால் பொருட்கள் மற்றும் மீன்வளத்துறை ஆகியவற்றில் இருதரப்பு ஒத்துழைப்பை மேம்படுத்துவது இந்த புரிந்துணர்வு ஒப்பந்தத்தின் நோக்கமாகும். தாக்கம்: உள்நாட்டு நுகர்வு மற்றும் ஏற்றுமதிக்கான பால் பொருட்கள், மீன்கள் மற்றும் கால் நடை பொருட்களை விரிவுபடுத்தும் நோக்கத்துடன் கால்நடைகளின் ஆரோக்கியம், கால்நடைகள் வளர்ச்சி மற்றும் மீன்களின் வளம் ஆகியவற்றை இந்த கூட்டணி மேம்படுத்தும் என எதிர்பார்க்கப்படுகிறது. கால்நடை பராமரிப்பு, மீன் வளம் மற்றும் பால் பொருட்கள் ஆகியவற்றில் கீழே குறிப்பிட்டதன் மூலம் ஆலோசனை மற்றும் ஒத்துழைப்பை இந்தப் புரிந்துணர்வு ஒப்பந்தம் மேம்படுத்தும்: கால்நடை பராமரிப்பு, மீன் வளம் மற்றும் அவை தொடர்பான விஷயங்களில் பரஸ்பர கவலை மற்றும் ஆர்வம் கொண்ட விஷயங்கள் கால்நடை ஆரோக்கியம் மற்றும் பராமரிப்பு, வளர்ப்பு, பால் பொருட்கள் மற்றும் மீன்வளம் ஆகியவற்றில் ஒத்துழைப்பு ஊட்டச்சத்து உண்வு மற்றும் தீவன செறிவூட்ட நிர்வாகம் மற்றும் நுணுக்கம் மற்றும் அவற்றை பற்றாக்குறை இடங்களுக்கு அதிக அளவில் கொண்டு சென்று அதன் மூலம் அதிக உற்பத்தியை ஈட்டுவது கால்நடைகள், விலங்குகள் பராமரிப்பு மற்றும் விலங்கு பொருட்கள் வர்த்தகம் தொடர்பான விவகாரங்களில் துப்புரவு உயர் தொழில்நுட்ப தீவன மர இனங்கள் நாற்றங்கால்களை தீவனப் பயிர்களுடன் உருவாக்குவது, வறட்சியான பகுதிகளில் மண் ஈரத்தன்மை உள்ளிட்ட ஒருங்கிணைந்த பண்ணை முறையின் கீழ் தீவன மர இனங்களை நடுவதற்காக வேளாண் வன மேம்பாடு, பரஸ்பரம் ஒப்புக்கொள்ளப்பட்ட பகுதிகளில் அறிவியல் ரீதியான பணியாளர்கள் ஆய்வுப் பயணம்/பயிற்சிக்காக பரிமாற்றம் தகவல் மற்றும் தொடர்பு தொழில்நுட்பம் உள்ளிட்ட புதுமையான வேளாண்மை விரிவாக்க அணுகுமுறைக்கு கூட்டு ஆராய்ச்சிக்கான கூட்டணி இணைந்த ஆர்வம் கொண்ட இதர விஷயங்கள் ஒவ்வொரு தரப்பிலும் பிரதிநிதிகள் கொண்ட கூட்டு பணிக்குழு உருவாக்கப்பட்டு கூட்டு நிகழ்ச்சிகளை உருவாக்கவும் ஒத்துழைப்பு மற்றும் ஆலோசனை செய்யப்படும். பின்னணி: வேளாண் மற்றும் விவசாயிகள் நல்வாழ்வு அமைச்சகத்தின் கால்நடை பராமரிப்பு, பால் பொருட்கள் மற்றும் மீன்வளத்துறை, இங்கிலாந்து மற்றும் வடக்கு அயர்லாந்தின் சுற்றுச்சூழல், உணவு மற்றும் ஊரக விவகாரங்கள் துறை கடந்த 2018 ஏப்ரலில் இந்த புரிந்துணர்வு ஒப்பந்தத்தில் கையொப்பமிட்டன. கால்நடை பராமரிப்பு, பால் பொருட்கள் மற்றும் மீன் வளத் துறையில் ஒத்துழைப்புக்காக இந்த புரிந்துணர்வு ஒப்பந்தம் செய்து கொள்ளப்பட்டது.
சரத் பவாரின் 75வது பிறந்த நாள் கொண்டாட்டம் – பிரதமர் பங்கேற்பு

முன்னாள் மத்திய அமைச்சர் மற்றும் மகாராஷ்டிராவின் முன்னாள் முதலமைச்சருமான திரு. சரத் பவாரின் 75வது பிறந்த நாள் புதுதில்லியில் உள்ள விஞ்ஞான் பவனில் நடைப்பெற்றது. இதில் பிரதமர் திரு. நரேந்திர மோடி பங்கேற்றார். இந்நிகழ்ச்சியில் பேசிய பிரதமர் திரு. சரத் பவாரின் அரசியல் வாழ்க்கை வளமானது. வேளாண் துறையில் திரு. பவாரின் நவீன மற்றும் அறிவியல் நடவடிக்கைகளையும் இந்தியாவின் வேளாண் துறைக்கான அவருடைய பங்களிப்பையும் பாராட்டினார். திரு. சரத் பவார் எழுதிய “ஆன் மை டேர்ம்ஸ்” என்ற புத்தகத்தை பிரதமர் வெளியிட்டார்.
சுவாமி தயானந்த சரஸ்வதியின் பிறந்த நாள்: பிரதமர் திரு. நரேந்திர மோடி புகழாரம்

சுவாமி தயானந்த சரஸ்வதியின் பிறந்த நாளை ஒட்டி பிரதமர் திரு. நரேந்திர மோடி புகழாரம் சூட்டியுள்ளார். “சுவாமி தயானந்த சரஸ்வதியின் பிறந்த நாளில் மரியாதை செலுத்துகிறோம். சமூக சீர்திருத்தம் & கல்வியில் அவருடைய புனிதமான முயற்சிகள் நீண்டகால விளைவை ஏற்படுத்தும் வகையில் தொடர்ந்திட வேண்டும்” என்று பிரதமர் கூறியுள்ளார்.
கண்ட்லா துறைமுகத்தின் பெயரை தீன் தயாள் துறைமுகம் என பெயர் மாற்றம் செய்வதற்கு மத்திய அமைச்சரவை ஒப்புதல்

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை கண்ட்லா துறைமுகத்தின் பெயரை தீன்தயாள் துறைமுகம் என பெயர் மாற்றம் செய்வதற்கான நடைமுறைக்குப் பிந்தைய அனுமதியை வழங்கியது. இந்தியாவில் பொதுவாக துறைமுகங்களின் பெயர்கள் அது இருக்கும் நகரம் அல்லது சிறுநகரத்தின் பெயரிலேயே வழங்கப்படுவது வழக்கமாக உள்ளது. எனினும் சில சிறப்பான விஷயங்களில், முறையான ஆலோசனைக்குப் பிறகு அரசு கடந்த காலத்தில் மகத்தான தலைவர்களின் பெயர்களையும் துறைமுகங்களின் பெயராக மாற்றி வைத்துள்ளது. கண்ட்லா துறைமுகத்தை “தீன்தயாள் துறைமுகம், கண்ட்லா” என பெயர் மாற்றம் செய்துள்ளதன் மூலம் இந்தியாவின் மகத்தான புதல்வர்களில் ஒருவரான பண்டிட் தீன் தயாள் உபாத்யாயா அவர்களின் மதிப்பிடற்கரிய பங்களிப்புகளை நன்றிமிக்க நமது நாடு நினைவு கூர்வதாக அமையும். இந்த நடவடிக்கை இந்த மகத்தான தலைவரின் பங்களிப்புகளை முழுமையாக அறிந்திராத குஜராத் மாநில மக்கள், குறிப்பாக இளைஞர்கள், தெரிந்து கொள்வதற்கு ஊக்கமளிக்கும். பின்னணி: குஜராத் மாநிலத்தின் பல்வேறு பிரிவினரிடமிருந்தும், குறிப்பாக கட்ச் மாவட்டத்தைச் சேர்ந்த மக்களிடமிருந்து, கண்ட்லா துறைமுகத்தின் பெயரை கண்ட்லா துறைமுகம் என்ற பெயரை “தீன்தயாள் துறைமுகம், கண்ட்லா” என பெயர் மாற்றம் செய்ய வேண்டுமென கோரிக்கைகள் வந்தன. பண்டிட் தீன்தயாள் உபாத்யாயா (25.9.1916 – 1.2.1968) நாட்டின் சேவைக்காக தனது வாழ்க்கையை அர்ப்பணித்த பிரபலமான தலைவர் ஆவார். அவர் தனது வாழ்க்கை முழுவதையும் நாட்டின் சேவைக்காகவே செலவழித்தர். மக்களிடையே செயல்பட்ட அவர் அதே நேரத்தில் சமூகத்தின் ஏழைகள், தொழிலாளி வர்க்கத்தினரின் மேம்பாட்டிற்காகவும் தனது வாழ்க்கை முழுவதையும் அவர் அர்ப்பணித்து, தியாகம் செய்தார். சகிப்புத் தன்மை, ஒழுங்கு, சுயநலமின்மை, நாட்டின் சட்டத்திற்கு மரியாதை செலுத்துதல் ஆகியவற்றின் அடிப்படையில் உருவாக்கப்பட்ட ஜனநாயகத்தின் மதிப்பீடுகளை போற்றிய அவர் தனது செயல்பாடுகள் அனைத்தையுமே ‘ஒருங்கிணைந்த மனிதாபிமான’ குறிக்கோள்களின் அடிப்படையிலேயே அமைத்துக் கொண்டவர் ஆவார். தன் வாழ்நாள் முழுவதிலுமே ஜனநாயகத்தை இந்தியமயமாக்குவதற்காகவும், மக்களின் கருத்துக்களை, சுயநலமின்மையை, நாட்டின் சட்டத்தின் மீதான மரியாதை ஆகியவற்றை மதிக்கவும் அவர் ஓய்வின்றிப் பாடுபட்டார். பொதுவாழ்க்கைக்காகவே தன் வாழ்நாள் முழுவதையும் செலவிட்ட பண்டிட் தீன்தயாள் உபாத்யாயா எளிமை, நேர்மை, ஏழைகள், சமூகத்தின் அடித்தட்டில் உள்ளோருக்கான சுயநலமற்ற சேவை ஆகியவற்றுக்கான உதாரணமாகவும் திகழ்ந்தவர் ஆவார். அவரது பிறந்த தின நூற்றாண்டு செப்டெம்பர் 25,. 2017 அன்று கொண்டாடப்படவுள்ள நிலையில் இந்த மகத்தான தலைவரின் நூற்றாண்டு கொண்டாட்டங்களின் பகுதியாக கண்ட்லா துறைமுகத்தை தீன்தயாள் துறைமுகமாக பெயர் மாற்றம் செய்வது என முடிவெடுக்கப்படுமானால் அது மிகவும் பொருத்தமானதாக இருக்கும் எனவும் கருதப்பட்டது.
தூய்மை இந்தியா திட்டத்தின் கீழ் பிரதமர் அலுவலகம் தூய்மைப்படுத்தப்பட்டது.

தூய்மை இந்தியா திட்டத்தின் ஒரு பகுதியாக பிரதமர் அலுவலகம் தூய்மைப்படுத்தப்பட்டது. கடந்த 15 நாட்களாக நடைபெற்று வந்த இந்த தூய்மைப் பணி இன்று (15.03.2016) நிறைவு பெற்றது. இந்த தூய்மைப் பணி மூலம் தேவையற்ற சுமார் 10,000 கோப்புகள் அழிக்கப்பட்டன. மேலும் முக்கியமான 1000 கோப்புகள் இந்திய தேசிய ஆவணக்காப்பகத்திற்கு அனுப்பப்பட்டன. பிரதமரின் தலைமை செயலர் திரு. நிரிபேந்திர மிஸ்ராவின் தலைமையில் நடைபெற்ற இந்த தூய்மை பணியில் பிரதமர் அலுவலகத்தில் பணிபுரியும் அதிகாரிகளும், ஊழியர்களும் தன்னார்வத்தோடு பங்கேற்றனர். இதன் மூலம் பிரதமர் அலுவலகத்தின் மேற்கு நுழைவாயிலில் உள்ள புல்வெளி சுத்தம் செய்யப்பட்டு அழகுபடுத்தப்பட்டது. மேலும், பொருட்கள் சுத்தம் செய்யப்பட்டு குப்பைகள் அகற்ற பட்டன. இ-கழிவுகளும் அகற்றப்பட்டன. 2014 மே, பிரதமராக பொறுப்பேற்றவுடன் திரு. நரேந்திர மோடி பிரதமர் அலுவலகத்தை ஆய்வு செய்தார், அப்போது, அலுவலகத்தில் தூய்மையை கடைபிடிக்குமாறு பிரதமர் வலியுறித்தினார். பிரதமர் திரு. நரேந்திர மோடி பொறுப்பேற்ற பிறகு நடக்கும் மூன்றாவது தூய்மைப் பணி இது. பிரதமரின் உத்தரவின்படி பல தூய்மை நடவடிக்கைகள் மேற்கொள்ளப்பட்டுள்ளன. ரசீதுகள் மற்றும் கோப்புகளை செயலாக்கமுறையும் இத்திட்டத்தின் கீழ் மேம்படுத்தப்பட்டுள்ளது. மக்களிடம் இருந்து கடிதம் மூலமாக வரும் மனுக்களும் மின்னஞ்சல் மூலமாக வரும் மனுக்களும் பிரிக்கப்பட்டு “மின்னணு அஞ்சல் மேலாண்மை முறை (Electronic Mail Management System) மூலமாக நிர்வகிக்கபடுகிறது. இதன் மூலமாக மனுக்கள் பரிசீலனை செய்யப்படும் நேரம் ஒரு மாதத்தில் இருந்து ஒரு நாளாக குறைக்கபடுகிறது. இணையம் மூலமாக மிக முக்கிய பிரமுகர்களின் கடிதம் மேலாண்மை முறை, சந்திப்பு மேலாண்மை முறை உள்ளிட்ட பல முயற்சிகள் மேற்கொள்ளப்பட்டுள்ளன. இதன் மூலமாக பிரதமர் அலுவலக பணிகள் எளிமையாகவும் குறைந்த நேரத்திலும் செயல்பட முடிகின்றது. . 2014 மே மாதம் முதல் சுமார் ஐந்து லட்சம் கோப்புகள் அழிக்கப்பட்டன. இதன் மூலம் இரண்டு பதிவறைகள் மற்ற பணிகளுக்கு பயன் படும் வகையில் தயாராக உள்ளது. பணிச் சூழலின் தரத்தை உயர்த்த புதிய பணிநிலையங்கள் அமைக்கப்பட்டுள்ளன. இதன் மூலம் பிரதமர் அலுவலகத்தின் சவுத் பிளாக்கில் உள்ள 1800 சதுர அடி அலுவலக இடம் மிச்சம் பிடிக்கப்பட்டது. சவுத் பிளாக்கில் முன்பு இடமில்லா காரணத்தினால் ரயில் பவனில் பணிபுரிந்த 50 அலுவலர்கள் தற்போது மீண்டும் சவுத் பிளாக்கிற்கு மாற்றப்பட்டுள்ளனர். இதன் மூலம் தூய்மை மற்றும் பணிமுறை மேலாண்மை, பிரதமர் சிந்தனைகளால் பெரிதும் ஈர்க்கப்பட்டுள்ளது என்பது தெளிவாக வெளிப்பட்டுள்ளது.
இந்தியா மற்றும் இந்தோனேசியா இடையே புதுப்பிக்கத்தக்க எரிசக்தித் துறையில் ஒத்துழைப்புக்கான புரிந்துணர்வு ஒப்பந்தம்

பிரதமர் திரு நரேந்திர மோடி தலைமையில் கூடிய மத்திய அமைச்சரவை, இந்தியா மற்றும் இந்தோனேசியா இடையே புதிய மற்றும் புதுப்பிக்கத்தக்க எரிசக்தி தொடர்பாக கையெழுத்திடப்பட்ட புரிந்துணர்வு ஒப்பந்தத்துக்கு ஏற்பளித்தது. இந்த ஒப்பந்தம், கடந்த மாதம் குடியரசுத் துணைத் தலைவர் திரு ஹமீத் அன்சாரி அவர்கள் இந்தோனேசிய தலைநகர் ஜகார்தாவுக்கு விஜயம் செய்தபோது கையெழுத்தானது. இந்த ஒப்பந்தத்தின் நோக்கம், புதுப்பிக்கத்தக்க எரிசக்தித் துறையில் இரு தரப்புக்கும் பயனளிக்கும் விதமாகவும், சமத்துவமான வகையிலும், பரஸ்பரம் ஒத்துழைப்பதற்கான ஏற்பாடுகளை செய்வதே. இந்த ஒப்பந்தத்தின் மூலம், புதுப்பிக்கத்தக்க எரிசக்தித் துறையில், திறன் அதிகரிப்பு, அறிவியல் தகவல்களை பகிர்ந்து கொள்தல், வணிகமல்லாத ஆராய்ச்சியில் ஈடுபடுதல், இரு தரப்புக்கும் ஏற்ற திட்டங்களை மேற்கொள்தல், முதலீடுகளை ஊக்குவித்தல், கொள்கை தொடர்பான பேச்சுவார்த்தைகளை ஊக்குவித்தல் மற்றும் இரு தரப்புக்கும் ஏற்ற பிற துறைகளில் ஒத்துழைப்பு அளித்தல் ஆகியவை செய்யப்படும்.
ஐஐடி ரூர்க்கி ஏற்பாடு செய்த முதலாவது ஜெய் கிருஷ்ணா நினைவு சொற்பொழிவில் பிரதமரின் முதன்மை செயலாளர் உரையாற்றினார்

ஐஐடி ரூர்க்கி ஏற்பாடு செய்த முதலாவது ஜெய் கிருஷ்ணா நினைவு சொற்பொழிவில் பிரதமரின் முதன்மை செயலாளர் திரு பி கே மிஷ்ரா உரையாற்றினார். கொவிட்-19 மற்றும் எதிர்காலத்தில் இந்தியாவில் பேரிடர் ஆபத்து மேலாண்மை குறித்து இந்த சொற்பொழிவு கவனம் செலுத்தியது. இந்த நிகழ்ச்சியில் பேசிய பிரதமரின் முதன்மை செயலாளர், பேரிடர் ஆபத்து மேலாண்மைக்கான முக்கியத்துவம் அதிகரித்து வருவதாகக் கூறினார். இதற்கான முக்கியத்துவம் அதிகரித்து பல்வேறு கூறுகள் இதில் கலந்துள்ளதால், குறுகிய மற்றும் குறிப்பிட்ட ஒரு பகுதியாக நீண்டகாலத்துக்கு இது இருக்காது என்றும், அந்த அளவுக்கு முக்கியத்துவம் வாய்ந்ததாக இருக்கும் என்றும் அவர் கூறினார். பெருந்தொற்றால் ஏற்பட்டுள்ள நிலைமைகளை கையாளுவதற்கான எதிர்கால நடவடிக்கைகள் குறித்து திரு மிஷ்ரா வலியுறுத்தினார். நமக்கு கொவிட்-19 பாடம் ஒன்றை கற்றுக் கொடுத்திருப்பதாகவும், இதன் மூலம் எதிர்காலத்தை நாடு சிறப்பாக திட்டமிடலாம் என்றும் அவர் கூறினார்.
வசந்த பஞ்சமி மற்றும் சரஸ்வதி பூஜையையொட்டி மக்களுக்குப் பிரதமர் வாழ்த்து தெரிவித்துள்ளார்

வசந்த பஞ்சமி மற்றும் சரஸ்வதி பூஜையையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார். டுவிட்டரில் பிரதமர் வெளியிட்டிருக்கும் வாழ்த்துச் செய்தியில் கூறியிருப்பதாவது; “மிகவும் மகிழ்ச்சியான வசந்த பஞ்சமி மற்றும் சரஸ்வதி பூஜையையொட்டி நாட்டு மக்கள் அனைவருக்கும் வாழ்த்துக்கள். அன்னை சாரதாவின் ஆசிர்வாதங்கள் உங்கள் அனைவருக்கும் கிடைக்கட்டும். ஒவ்வொருவரின் வாழ்க்கையிலும் ரீட்டுராஜ் வசந்த் மகிழ்ச்சியைக் கொண்டு வரட்டும்.”
15 நாடுகளின் 31 செயற்கைகோள்களை பி.எஸ்.எல்.வி. செயற்கைக்கோள் மூலம் வெற்றிகரமாக விண்ணில் ஏவிய இஸ்ரோவுக்கு பிரதமர் வாழ்த்து.

15 நாடுகளின் 31 செயற்கைகோள்களை பி.எஸ்.எல்.வி. செயற்கைக்கோள் மூலம் வெற்றிகரமாக விண்ணில் ஏவிய இஸ்ரோவுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “15 நாடுகளின் 31 செயற்கைகோள்களை 40வது பி.எஸ்.எல்.வி. செயற்கைக்கோள் மூலம் வெற்றிகரமாக விண்ணில் ஏவிய இஸ்ரோ விஞ்ஞானிகளுக்கு எனது வாழ்த்துகள். நீங்கள் எங்களுக்கு பெருமை சேர்த்துள்ளீர்கள்”, என்று பிரதமர் குறிப்பிட்டுள்ளார்.
காப்பீட்டு ஒழுங்குமுறை துறையில் இந்தியா அமெரிக்கா இடையே புரிந்துணர்வு இஒப்பந்தத்திற்கு அமைச்சரவை ஒப்புதல்

இந்திய காப்பீட்டு ஒழுங்குமுறை மற்றும் மேம்பாட்டு ஆணையம் மற்றும் அமெரிக்கவின் ஃபெடரல் காப்பீட்டு அலுவலகம் இடையே புரிந்துணர்வு ஒப்பந்தம் கையெழுத்திட பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் ஒப்புதல் அளித்தது. தாக்கம்: இரு நாடுகளின் ஆணையங்களின் மேற்பார்வை மற்றும் இதர சட்டரீதியான பொறுப்புகளுக்கு ஏற்ப தகவல் பரிமாற்றம் மற்றும் ஆராய்ச்சி உதவிகளை அளிப்பது உட்பட ஒத்துழைப்பு மற்றும் ஒருங்கிணைப்பு கட்டமைப்பை இந்தப் புரிந்துணர்வு ஒப்பந்தம் அளிக்கிறது. இந்த ஒப்பந்தத்தின் கீழ் பல்வேறு வரன்முறை செயல்பாடுகளில் இரு நாடுகளும் தங்களது அனுபவங்களைப் பகிர்ந்து கொள்ளவும், பயிற்சி செயல்பாடுகள் உள்ளிட்ட பரஸ்பர உதவிகளை அளிக்கவும் வகை செய்யப்பட்டுள்ளது. காப்பீட்டுத் துறையில் ஆரோக்கியமான நெறிமுறைகள் மூலம் சர்வதேச தரத்தில் பணிகளை மேற்கொள்ளவும் நுகர்வோர் மேம்பாடு மற்றும் பாதுகாப்பில் ஒத்துழைக்கவும், நிதி நிலைப்புத் தன்மையை உறுதி செய்யவும் இருநாடுகளும் ஒப்புக் கொண்டுள்ளன. பின்னணி: காப்பீட்டு ஒழுங்குமுறை மற்றும் மேம்பாட்டு ஆணைய சட்டம் 1999ன் கீழ் இந்தியாவில் காப்பீடு மற்றும் மறு காப்பீட்டு வர்த்தகம் ஒழுங்கான முறையில் செயல்படுவதற்காக இந்திய காப்பீட்டு ஒழுங்குமுறை மற்றும் மேம்பாட்டு ஆணையம் அமைக்கப்பட்டது. இதேபோல் அமெரிக்காவில் ஃபெடரல் காப்பீட்டு அலுவலகம் காப்பீட்டு துறையின் அனைத்து அம்சங்களையும் கண்காணிக்கவும் சர்வதேச காப்பீட்டு அம்சங்களில் பிரதிநிதியாகவும் இருந்து வருகிறது. இந்தியாவும் அமெரிக்காவும் வலிமையான வர்த்தக உறவுகளை கொண்டிருப்பதுடன், இருநாடுகளும் அரசியல் மற்றும் அதிகார மட்டங்களில் ஆலோசனைகளையும் மேற்கொண்டு வருகின்றன. இருநாடுகளுக்கும் இடையிலான பல்துறை விஷயங்களில் விரிவான ஒத்துழைப்புக்களையும், வலுவான இருதரப்பு உறவுகளையும் மேற்கொள்வதற்கான நுணுக்கங்களை இருநாடுகளும் பின்பற்றி வருகின்றன. இந்தியாவில் அந்நிய நேரடி முதலீட்டில் பெரும் பங்களிப்பை அளித்த நாடுகளில் ஒன்றாக அமெரிக்கா திகழ்வதுடன் அமெரிக்காவை தலைமையகமாக கொண்ட காப்பீட்டு நிறுவனங்களுடன் இணைந்து பல்வேறு காப்பீடு நிறுவனங்கள் கூட்டு நிறுவனங்களை தொடங்கி உள்ளன. அந்நிய முதலீடு 49 சதவீதமாக அதிகரிக்கப்பட்டுள்ளதால் இந்த துறையில் அந்நிய முதலீடுகள் மேலும், அதிகரிக்க குறிப்பாக அமெரிக்காவில் இருந்து அதிகரிக்க வாய்ப்பு உள்ளது. எனவே இந்த புரிந்துணர்வு ஒப்பதம் இரு நாடுகளுக்கும் ஏராளமான வாய்ப்புக்களை அளிப்பதாக உள்ளது.
ஜப்பான் பிரதமருடனான இருதரப்பு சந்திப்பில் பிரதமர் திரு. நரேந்திர மோடி ஆற்றிய உரையின் தமிழ் மொழியாக்கம்

துயரமான இந்த நேரத்தில் நாம் இன்று சந்திக்கிறோம். இன்று ஜப்பானுக்கு வந்தபோது நான் மிகவும் வருத்தமடைந்தேன். ஏனெனில், கடந்த முறை நான் ஜப்பான் வந்தபோது திரு.ஷின்சோ அபேவுடன் நீண்டநேரம் கலந்துரையாடலில் ஈடுபட்டேன். நான் இங்கிருந்து சென்ற பிறகு இப்படியொரு செய்தியை கேட்க நேரிடும் என்று நினைத்துப் பார்க்கவே இல்லை. அபேவுடன் இணைந்து வெளியுறவுத்துறை அமைச்சராக இருந்த நீங்கள் இந்தியா-ஜப்பான் உறவை புதிய உச்சத்துக்கு கொண்டு சென்றதுடன், மேலும் பல வகைகளிலும் விரிவுப்படுத்தியுள்ளீர்கள். மேலும் இந்தியா-ஜப்பான் இடையேயான நட்பு உலகளாவிய தாக்கத்தை உருவாக்குவதில் பெரும் பங்காற்றியது. இதற்காக இந்திய மக்கள் அனைவரும் தற்போது அபே-வையும், ஜப்பானையும் நினைவில் வைத்துள்ளார்கள். இந்தியாவுக்கு அவரது இழப்பு ஈடு செய்ய இயலாதது. தற்போது உங்கள் தலைமையின்கீழ், இந்தியா – ஜப்பான் உறவுகள் மேலும் விரிவடைவதுடன், உயரும் என்று நான் நம்புகிறேன். உலகில் நிலவும் பிரச்சினைகளுக்கு தீர்வு காண்பதில் நாம் சிறந்த பங்காற்ற முடியும் என்று நான் உறுதியாக நம்புகிறேன்.
உத்தராகண்ட் மாநிலம் உதய தினத்தையொட்டி  அம்மாநில மக்களுக்கு பிரதமர் வாழ்த்து

உத்தராகண்ட் மாநிலம் உதய தினத்தையொட்டி அம்மாநில மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில்; “உத்தராகண்ட் மக்களுக்கு மாநில உதயதின வாழ்த்துக்கள், இம்மாநிலம் இயற்கை மற்றும் ஆன்மீகத்துடன் நெருங்கிய தொடர்புடையது. இம்மாநிலத்தைச் சேர்ந்த மக்கள், நாட்டைக் கட்டமைப்பதில் பல்வேறு துறைகளில் தனித்துவமான பங்களிப்பை வழங்கி வருகின்றனர். எதிர் வரும் ஆண்டுகளில் உத்தராகண்ட் வளர்ச்சியடையட்டும்” என்று குறிப்பிட்டுள்ளார்.
புத்த பூர்ணிமாவை முன்னிட்டு பிரதமர் வாழ்த்து

புத்த பூர்ணிமாவை முன்னிட்டு நாட்டு மக்களுக்கு பிரதமர் திரு நரேந்திர மோடி தனது வாழ்த்துகளை தெரிவித்துள்ளார். “அனைவருக்கும் புத்த பூர்ணிமா வாழ்த்துகள். கவுதம புத்தரின் உன்னத போதனைகள் பல நூற்றாண்டுகளாக லட்சக்கணக்கான மக்களிடையே நல் விளைவுகளை ஏற்படுத்தி உள்ளன. அறிவு, அமைதி மற்றும் மனிதாபிமானத்தின் எடுத்துக்காட்டாக திகழ்ந்தார். அவரது போதனைகள் நம்மை அமைதி மற்றும் நீதி நேர்மைமிக்க நியாயமான சமுதாயத்தை உருவாக்க தொடர்ந்து நமக்கு எழுச்சியூட்டட்டும்” என்று பிரதமர் தனது வாழ்த்து செய்தியில் குறிப்பிட்டுள்ளார்